b'\n_START_ARTICLE_\nGeneral armade (Ruska federacija)\n_START_PARAGRAPH_\nGeneral armade (izvirno rusko \xd0\xb3\xd0\xb5\xd0\xbd\xd0\xb5\xd1\x80\xd0\xb0\xcc\x81\xd0\xbb \xd0\xb0\xcc\x81\xd1\x80\xd0\xbc\xd0\xb8\xd0\xb8) je najvi\xc5\xa1ji aktivni (\xc5\xa1tirizvezdni) generalski voja\xc5\xa1ki \xc4\x8din, ki je v uporabi v: kopenskih silah, vojnem letalstvu, strate\xc5\xa1kih raketnih silah, voja\xc5\xa1kih vesoljskih silah, zra\xc4\x8dnodesantni vojski, kopenskih silah vojne mornarice (pomorska pehota, pomorsko letalstvo,...), Zvezni agenciji za specialno gradnjo, notranjih silah MVD, Zvezni varnostni slu\xc5\xbebi (FSB), Zvezni za\xc5\xa1\xc4\x8ditni slu\xc5\xbebi (FSO), Zunanji obve\xc5\xa1\xc4\x8devalni slu\xc5\xbebi (SVR), Glavnemu direktoratu za specialne programe in v silah civilne za\xc5\xa1\xc4\x8dite Ministrstva za izredne razmere ter je neposreden naslednik sovjetskega \xc4\x8dina. \xc4\x8cin je bil ustanovljen leta 1992 z razpadom Sovjetske zveze in ustanovitvijo Ruske federacije._NEWLINE_Ustreza Natovemu razredu OF-10 ter \xc4\x8dinu admirala flote Vojne mornarice Ruske federacije. Je nadrejen \xc4\x8dinu generalpolkovnika. Obstaja vi\xc5\xa1ji \xc4\x8din, mar\xc5\xa1al Ruske federacije, ki pa je izklju\xc4\x8dno \xc4\x8dastni \xc4\x8din._NEWLINE_Oznaka \xc4\x8dina generalpolkovnika je trenutno sestavljena iz \xc5\xa1tirih peterokrakih zvezd (v eni vrsti) na generalski peterolinijski vijugasti \xc4\x8drti. Od ustanovitve \xc4\x8dina pa do leta 1997 je bila oznaka \xc4\x8dina sestavljena iz ene velike zvezde in znaka kopenskih sil.'